Septembrie 22, decretată ca Ziua fără Mașini, la nivel european, a fost o zi mohorâtă în Lituania, dar asta nu i-a împiedicat pe activiștii care luptă pentru promovarea bicicletei să se facă văzuți. Cât despre forma de protest, cu siguranță că balticii s-au întrecut pe sine în materie de creativitate, fiecare purtând în jurul său un cadru de lemn de dimensiunile unui autoturism. Scopul acestei demonstrații a fost să indice tuturor celor care au ochi să vadă cam care e soluția pentru aglomerația din orașe de care toată lumea se plânge, dar pentru care n-ar face mai nimic să o rezolve…